אסתר פרבשטין

אסתר פרבשטין (נולדה בשנת 1946) היא היסטוריונית חרדית, חברת הנהלת ועידת התביעות העולמית מטעם ממשלת ישראל, ראש הקתדרה להוראת השואה במכללה ירושלים, והיועצת האקדמית של גנזך קידוש השם. בין הבולטים בחוקרי השואה החרדים.

ביוגרפיה
נולדה בישראל, בתו של הרב יהודה אריה לייב היינה ונינתו של האדמו"ר מגור רבי אברהם מרדכי אלתר. לימדה שנים רבות באולפנת חורב בירושלים.

בשנת 1984 סיימה את לימודיה לתואר שני באוניברסיטה העברית בירושלים. עבודתה, בהנחייתו של פרופ' יהודה באואר, עסקה בהצלת אדמו"רים בתקופת השואה.

תחומי מחקרה העיקריים הם: התמודדותם של החרדים בשואה, שאלות ודילמות הלכתיות אשר התעוררו בה ויחס החברה החרדית לשואה כיום. ספרה "בסתר רעם" הוא מן הספרים הבולטים בתחום חקר השואה מזווית חרדית. פרבשטין פרסמה גם מאמרים וערכה ספרים אחדים בנושאים אלה. ידועה עמדתה המסנגרת על האדמו"ר רבי אהרן רוקח מבעלז בפולמוס הדרשה.

בחודש יוני 2023 מינה סגן השר אורי מקלב את פרבשטיין לחברת הנהלת ועידת התביעות מטעם ממשלת ישראל

משפחתה
בעלה הוא הרב משה מרדכי פרבשטין, ראש ישיבת חברון "כנסת ישראל". לבני הזוג שבעה ילדים. בנה הרב יעקב, חתנו של הרב דוד יצחק מן, הוא דיין בבית דינו של הרב נסים קרליץ ואב"ד בבית הדין "נתיבות חיים".

ספריה
 בסתר רעם: הלכה, הגות ומנהיגות בימי השואה, מוסד הרב קוק, תשס"ב, 2002
 שומרים על קשר: אמונה במחנות הריכוז, המרכז ללימודי השואה, מכללה ירושלים, תשס"ה (2005)
 זיכרון בספר – השואה במבואות לספרות הרבנית, עורכים: אסף ידידיה, נתן כהן ואסתר פרבשטיין, הוצאת ראובן מס, 2008 
 בסתר המדרגה: היהדות האורתודוקסית בהונגריה נוכח השואה, מוסד הרב קוק, תשע"ג, 2013
טל של תחייה: מכתבים ראשונים של אנשי אמונה לאחר השואה, מוסד הרב קוק, תשפ"א, 2020

אילן יוחסין

קישורים חיצוניים

 
חיים יהודיים בצל המוות, ריאיון עם פרבשטיין, אתר "בשבע".
 

מכּתביה:

הערות שוליים

היסטוריונים חרדים
היסטוריוניות ישראליות
היסטוריונים ישראלים
חוקרות השואה ישראליות
חוקרי השואה ישראלים
חרדים ישראלים
משפחת אלתר
רבניות (נשות רבנים)
אסתר
סגל מכללה ירושלים
גנזך קידוש השם
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו ב-1946
ישראלים שנולדו ב-1946